Na podlagi 63.a in 64. člena Zakona o zdravstvenem varstvu in zdravstvenem zavarovanju (Uradni list RS, št. 72/06 – uradno prečiščeno besedilo, 114/06 – ZUTPG, 91/07, 76/08, 62/10 – ZUPJS, 87/11, 40/12 – ZUJF, 21/13 – ZUTD-A, 91/13, 99/13 – ZUPJS-C, 99/13 – ZSVarPre-C, 111/13 – ZMEPIZ-1, 95/14 – ZUJF-C, 47/15 – ZZSDT, 61/17 – ZUPŠ, 64/17 – ZZDej-K, 36/19, 189/20 – ZFRO, 51/21, 159/21, 196/21 – ZDOsk, 15/22, 43/22, 100/22 – ZNUZSZS, 141/22 – ZNUNBZ, 40/23 – ZČmIS-1 in 78/23) in 11. točke 22. člena Statuta Zavoda za zdravstveno zavarovanje Slovenije (Uradni list RS, št. 87/01 in 1/02 – popr.) je upravni odbor Zavoda za zdravstveno zavarovanje Slovenije na 25. redni seji 27. 2. 2024 sprejel

**SKLEP**

**o izbiri izvajalcev šolanja psov vodičev slepih zavarovanih oseb**

**za obdobje od 1. 3. 2024 do 28. 2. 2029**

1. člen

(1) Zavod za zdravstveno zavarovanje Slovenije (v nadaljnjem besedilu: ZZZS) je na svoji spletni strani 4. 12. 2023 objavil Javni razpis programa izvajanja šolanja psov vodičev slepih zavarovanih oseb za obdobje od 1. 3. 2024 do 28. 2. 2029.

(2) Do roka za oddajo vlog je vloge predložilo osem vlagateljev.

1. člen
2. Seznam vlagateljev z vaditelji, ki so predložili popolne vloge in izpolnjujejo pogoje v skladu z zahtevami iz javnega razpisa, je razviden iz Priloge 1, ki je sestavni del tega sklepa.
3. Vlagatelj, ki delno izpolnjuje pogoje v skladu z zahtevami iz javnega razpisa, saj je predložil popolno vlogo in izpolnjuje pogoje v skladu z zahtevami iz javnega razpisa le z enim od vaditeljev iz vloge, z drugim vaditeljem pa ne, je razviden iz Priloge 2, ki je sestavni del tega sklepa.
4. Z izbranimi vlagatelji bo ZZZS sklenil Pogodbe o izvajanju programa šolanja psa vodiča slepih za zavarovane osebe, če bo ugotovil, da obstaja zavarovana oseba oziroma zavarovane osebe, ki so upravičene do psa vodiča slepih v breme sredstev obveznega zdravstvenega zavarovanja. Pogodba se bo sklenila za posamezno zavarovano osebo.
5. člen

Vlagatelj, ki ne izpolnjuje pogojev v skladu z zahtevami iz javnega razpisa, se zavrne z obrazložitvijo, kar je razvidno iz Priloge 3, ki je sestavni del tega sklepa.

1. člen

Vlagatelj iz Priloge 4, ki je sestavni del tega sklepa, je predložil vlogo po izteku roka za oddajo vlog, zato je bila njegova vloga v skladu z določili javnega razpisa izločena iz nadaljnjega postopka in je bila neodprta vrnjena vlagatelju.

1. člen

Vlagatelj, ki ni bil izbran, lahko zahtevo za arbitražo posreduje pisno, najpozneje v sedmih delovnih dneh od datuma prejema tega sklepa na naslov: Zavod za zdravstveno zavarovanje Slovenije, Miklošičeva cesta 24, 1507 Ljubljana, s pripisom: »JR ZA PSE VODIČE SLEPIH 2023 – ZAHTEVA ZA ARBITRAŽO«. Sestavni del zahteve za arbitražo mora biti podpisana izjava vlagatelja, da se strinja z vpogledom v dokumentacijo njegove vloge s strani članov arbitraže, vključno z dokumenti, ki so zaupne narave.

1. člen

Ta sklep začne veljati naslednji dan po objavi na spletni strani ZZZS in se vroči vsem vlagateljem, ki so se prijavili na javni razpis.

Št. 171-113/2023-DI/11

Ljubljana, dne 27. februarja 2024

Zavoda za zdravstveno zavarovanje

Slovenije

Irena Ilešič Čujovič

predsednica upravnega odbora